[bookmark: _Hlk197589367]Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Центарот за граѓански комуникации (ЦГК) - Скопје, поднесена против Министерството за внатрешно работи, по предметот Барање за пристап до информации од јавен карактер, на 21.08.2026година, го донесе следното:
Р Е Ш Е Н И Е

СЕ ЗАПИРА постапката по Жалбата изјавена од Центарот за граѓански комуникации (ЦГК) - Скопје, поднесена против Министерството за внатрешно работи, заведена во Агенцијата под бр.08-241 на 15.07.2026 година, поради тоа што Жалбата се смета за повлечена.

О Б Р А З Л О Ж Е Н И Е

Центарот за граѓански комуникации (ЦГК) - Скопје, како што е наведено во Жалбата, на 19.06.2026 година поднел Барање за пристап до информации од јавен карактер до Министерството за внатрешни работи, со кое побарал по електронски пат  да му  се достави фотокопија од следните  информации: 
„Извештаи, известувања за спроведување, одлуки или препораки (или какви било други документи) за трите последно завршени формални истраги, ревизии, надзорни мерки, мерки за спроведување, постапки за усогласеност што ги вклучувале платформите на социјалните медиуми Facebook, Instagram, WhatsApp, YouTube TikTok, WeChat и/или Telegram, а што ги презело вашето министерство“.
Имателот на информации на ова Барање одговорил со Решение за одговор на барање бр.16.1.2-861/3 од 30.06.2026 година.
Незадоволен од содржината на добиеното Решение, Барателот на информации поднел Жалба, заведена во Агенцијата под бр.08-241 на 15.07.2026 година, во која наведува дека Имателот на информации „наведува дека Секторот за компјутерски криминал не располага со информации и документи што одговараат на барањето...бараните информации се документи кои произлегуваат од секојдневното работење на имателот...на ден 06.07.2026 година барателот до имателот поднел меил Известување, со кое бара целосен одговор на барањето...“.
Агенцијата со електронски допис бр.08-241 од 16.07.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
	Имателот на информации до Агенцијата достави Произнесување по жалба бр.16.1.2-861/13 од 05.08.2026 година, во кое наведува дека „...до барателот е доставено ново Решение за одговор на барање...претходното Решение е поништено“. Во прилог на Произнесувањето по жалба до Агенцијата е доставено Решение бр.16.1.2-861/12 од 05.08.2026 година, а во прилог се доставени фотокопии од одговори на предметното Барање, односно Известувања до Основното јавно обвинителство Скопје, како и Препраќање на барање до истото Обвинителство бр.16.1.2-861/11 од 05.08.2026 година.
	Агенцијата за заштита на правото на слободен пристап до информациите од јавен карактер на 06.08.2026 година, по електронски пат, ги препрати сите добиени списи од Имателот на информации до Барателот на информации и побара од барателот да се произнесе по добиените одговори. 
	Барателот не одговори на дописот од Агенцијата.
	На 07.08.2026 година Агенцијата одново ги препрати добиените одговори од Имателот на информации и побара во рок од 3 дена да се произнесе по истите, укажувајќи дека доколку не го стори тоа „Агенцијата ќе констатира дека сте го добиле одговорот на Вашето барање и ќе ја запре постапката по Вашата Жалба“.
	Барателот не одговори ниту на овој допис од Агенцијата, што претпоставува дека истиот се согласува со констатациите на Агенцијата. Исто така Барателот на информации, во законски предвидениот рок, не поднесе жалба против новото Решение на Имателот на информации бр.16.1.2-861/12 од 05.08.2026 година.
		Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка ЈА ЗАПРЕ ПОСТАПКАТА по  Жалбата, поради тоа што Барателот добил одговори по предметното Барање за пристап до информации, односно од жалбата се откажал пред донесување на управен акт од второстепениот орган.
 Согласно  погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.
ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.

						Директор,
					         Петар Гајдов

